**One Child One Knowledge : One OK**

**ชื่อผลงาน** แผนผังความคิด พิชิตเรียงความ

**ชื่อผู้นำเสนอผลงาน** นางสาวน้ำฝน พลแสน นักเรียนชั้นมัธยมศึกษาปีที่ 5

**ชื่อหน่วยงาน** โรงเรียนหนองตาคงพิทยาคาร อำเภอโป่งน้ำร้อน จังหวัดจันทบุรี

**1. ความสำคัญขององค์ความรู้**

ดิฉันเป็นนักเรียนชั้นมัธยมศึกษาปีที่ 5 ที่ชื่นชอบการเรียนวิชาภาษาไทย ฉันจึงอยากจะสร้างผลงานและเป็นตัวอย่างที่ดีในการใช้ภาษาไทยให้ถูกต้องแก่ผู้อื่นได้ ฉันเคยได้รับรางวัลจากการแข่งขันเรียงความตั้งแต่ในระดับประถมศึกษาและมัธยมศึกษาตอนต้น แต่ก็ไม่ได้คิดว่าจะพัฒนาทักษะต่อ เพราะรู้สึกว่ายาก จนเมื่อได้เรียนเรื่องการเขียนเรียงความในระดับมัธยมศึกษาตอนปลายอีกครั้ง คุณครูได้มอบหมายให้เขียนเรียงความ คุณครูจึงเล็งเห็นความสามารถของฉัน จึงฝึกฝนให้ฉันเขียนเรียงความอย่างสม่ำเสมอ เพื่อพัฒนาทักษะการเขียนให้ดีขึ้น ประกอบกับฉันได้ตัวอย่างซึ่งเป็นแนวทางในการพัฒนาการเขียนเรียงความมาจากนางสาวมาแรน เนตรหาญ นักเรียนชั้นมัธยมศึกษาปีที่ 4 โรงเรียนหนองตาคงพิทยาคาร ซึ่งได้รับรางวัลการเขียนเรียงความจาก สพฐ. จากการสอบถามและศึกษากลวิธีในการการเขียนเรียงความของมาแรน จึงทราบว่า เขาใช้แผนผังความคิด ในการวางกรอบ โครงเรื่อง เรียงลำดับความสำคัญของเนื้อหา จึงทำให้เขียนเรียงความได้ดีขึ้น จนได้รับรางวัล ฉันจึงนำกลวิธีในการเขียนนี้มาใช้ในการพัฒนาการเขียนเรียงความของตนเอง โดยมีคุณครูคอยแนะนำ จนฉันสามารถเรียงความอยู่ในเกณฑ์ที่ดีได้ ฉันแข่งขันการเขียนเรียงความในกิจกรรมต่างๆ ภายในโรงเรียน ซึ่งรางวัลแรกที่สร้างแรงบันดาลใจในการพัฒนาความสามารถในการเขียนเรียงความให้แก่ฉัน ก็คือ รางวัลรองชนะเลิศอันดับ 1 การประกวดเขียนเรียงความ ของการแข่งขันทักษะวิชาการในกิจกรรม “ไทยวิวัฒน์” เนื่องในงานวันสุนทรภู่และวันภาษาไทยแห่งชาติ ปีการศึกษา 2562 ซึ่งถึงแม้จะเป็นการแข่งขันภายในโรงเรียน แต่รางวัลนี้ก็เปรียบเสมือนสิ่งที่จุดประกายความพยายามของฉันขึ้นมาอีกครั้ง ฉันจึงเริ่มมองหาเวทีในการประกวดที่กว้างขวางออกไป และฉันตั้งใจว่าจะต้องได้รับรางวัลจากความสามารถในการเขียนเรียงความของฉันให้ได้

**2. วัตถุประสงค์และเป้าหมายของการดำเนินงาน**

2.1 เพื่อให้สามารถเขียนเรียงความได้อย่างสร้างสรรค์และมีประสิทธิภาพ
2.2 เพื่อฝึกการใช้ภาษาไทยได้อย่างถูกต้อง

 2.3 เพื่อให้เกิดการพัฒนาและสร้างผลงานให้แก่ตนเอง
**3. ขั้นตอนในการดำเนินงาน** 3.1 ค้นคว้าหาข้อมูลในการเขียนเรียงความ
 3.2 ระดมหัวข้อหรือประเด็นที่เกี่ยวข้องให้ได้มากที่สุด จัดทำเป็นเป็นแผนผังความคิด โดยกำหนดประเด็นและจัดลำดับ
 ความสำคัญของหัวข้อ
 3.3 พิจารณาทบทวนแผนผังความคิด ปรับปรุงแก้ไขให้ถูกต้องเหมาะสม
 3.4 นำแผนผังความคิดมาเป็นเค้าโครงในการเขียนเรียงความ
**4. ผลการดำเนินงาน/ ผลลัพธ์ / ประโยชน์ที่ได้รับ** 4.1ดิฉันสามารถเขียนเรียงความได้อย่างสร้างสรรค์และมีประสิทธิภาพ

 4.2 ดิฉันภูมิใจที่สามารถเป็นแบบอย่างที่ดีในการใช้ภาษาไทยให้กับผู้อื่นได้
 4.3 ดิฉันสามารถพัฒนาตนเองและสร้างผลงานให้แก่ตนเองได้
**5. ปัจจัยความสำเร็จ**

 5.1 คุณครูสุภาพร พลอยพานิชเจริญ ครูผู้สอน ช่วยฝึกซ้อม ให้คำแนะนำและให้กำลังใจจนประสบความสำเร็จ
 5.2 การได้รับการยอมรับ คำชื่นชมต่างๆ ทำให้มีกำลังใจที่ดีในการสร้างสรรค์ผลงานต่อไป
**6. บทเรียนที่ได้รับ** 6.1 ทุกความสำเร็จ ต้องใช้ความพยายามเสมอ
 6.2 กำลังใจจากคนรอบข้างล้วนแต่สำคัญทั้งสิ้น แต่สิ่งที่สำคัญเหนือสิ่งอื่นใดคือ กำลังใจตัวเราเป็นผู้สร้างขึ้นเอง และเป็นกำลัง
สำคัญในการขับเคลื่อนให้เราไปสู่ความสำเร็จในอนาคตได้อีกด้วย
**7. การเผยแพร่ผลงาน / การได้รับการยอมรับ / รางวัลที่ได้รับ** 7.1รางวัลรองชนะเลิศอันดับ 1 ในการแข่งขันเรียงความระดับชั้นมัธยมศึกษาตอนปลาย ของการแข่งขันวิชาการในงาน
“ไทยวิวัฒน์” เนื่องในงานวันสุนทรภู่และวันภาษาไทยแห่งชาติ ปีการศึกษา 2562 โรงเรียนหนองตาคงพิทยาคาร